  vk.com (Екатерина Пермякова) Анжелика Тихонова корреспондент 2022-тӥ ар пумозь Каракулино ёросысь Галаново черкогуртын 100 учкисьлы залэн выль лулчеберет юрт пуктозы. Ужъёсты «Культура» йӧскалык ӵектос улсын нуо. Со сярысь элькун тӧролэн но кивалтэтлэн пресс-службазы ивортӥз. Та дырлы юртлэсь выл но пуш борддоръёссэ ӝутӥзы ни, липет лэсьтон но кыретӥ ортчись ву гумыосты кыскон ужъёсты йылпумъяло. Ӧс но укно кусыпъёс дасян ужъёсты ӝыныезлэсь трослы быдэстӥзы ни. Пусъём, «Культура» йӧскалык ӵектосъя 2022-тӥ арын Удмуртиын куинь лулчеберет юртъёс пуктозы, искусствоосъя кык нылпи школаосты рос-прос тупатъялозы, Пинал учкисьлэсь театрзэ выльдонэз азьланьтозы но Глазкарын Лулчеберетэз азинтонъя центр пуктыны кутскозы. Тодэ вайытом, Воткаын тупатъян ужъёс бере Искусствоосъя 2 номеро нылпи школаез усьтӥзы.  Тегъёс: лэсьтӥськон Лулчеберет Удмуртия Каракулино  